আরিফিন শুভ

**আরিফিন শুভ** (জন্ম: ২ ফেব্রুয়ারি ১৯৮২) একজন বাংলাদেশী চলচ্চিত্র অভিনেতা এবং টেলিভিশন ব্যক্তিত্ব। তিনি একটি জাতীয় চলচ্চিত্র পুরস্কার এবং দুটি মেরিল-প্রথম আলো পুরস্কার সহ বেশ কয়েকটি পুরস্কার এবং মনোনয়নের প্রাপক । ২০০৭ সালে তিনি টেলিভিশন ধারাবাহিক হ্যাঁ/না- তে উপস্থিত হয়ে আত্মপ্রকাশ করেন। ২০১০ সালে তার অভিষিক্ত চলচ্চিত্র জাগো মুক্তি পায়।

তিনি ২০১৩ সালে পূর্ণদৈর্ঘ্য প্রেম কাহিনী দিয়ে মূলধারার সিনেমায় আত্মপ্রকাশ করেন। তিনি চলচ্চিত্রে তার নেতিবাচক ভূমিকার জন্য মেরিল প্রথম আলো পুরস্কারে সেরা অভিনেতার মনোনয়ন পেয়েছিলেন। তিনি পরে ২০১৩ সালে ভালোবাসা জিন্দাবাদ এবং ২০১৪ সালে রোমান্টিক অ্যাকশন চলচ্চিত্র অগ্নিতে অভিনয় করেন । ২০১৫ সালে, ছুয়ে দিলে মন- এ তার অভিনয় তাকে সেরা অভিনেতার জন্য তার প্রথম মেরিল-প্রথম আলো পুরস্কার অর্জন করে। পরবর্তীতে তিনি ২০১৬ সালে আশিকুর রহমান পরিচালিত মুসাফির ছবিতে অভিনয় করেন। ২০১৭ সালে তিনি দীপংকর দীপন পরিচালিত ঢাকা অ্যাটাক- এ অভিনয় করেন । ২০২১ সালে তিনি সানি সানোয়ার এবং ফয়সাল আহমেদ পরিচালিত মিশন এক্সট্রিমে অভিনয় করেছিলেন। তিনি ২০২৩ সালে মুজিব: একটি জাতির রূপকার চলচ্চিত্রে বঙ্গবন্ধু শেখ মুজিবুর রহমান-এর চরিত্রে অভিনয় করছেন। এবং এই ছবিটির পারিশ্রমিক মাত্র এক টাকা নিয়েছেন।

## কর্মজীবন

### ২০০৭-২০০৯: টেলিভিশন
টেলিভিশনে কাজ করার আগে শুভ টেলিভিশন বিজ্ঞাপনে কাজ করতেন। ২০০৭ সালে মোস্তফা সরয়ার ফারুকীর টেলিভিশন ধারাবাহিক *হ্যাঁ-না* তে অভিনয়ের মাধ্যমে তিনি তার অভিনয়ে আত্মপ্রকাশ করেন । ২০০৮ সালে *ইজ ইকুয়াল টু* ধারাবাহিক নাটকে অভিনয় করে তার অবস্থান শক্ত করেন।

### ২০০৯-২০১৩: আত্মপ্রকাশ এবং সাফল্য
২০১০ সালে খিজির হায়াত খান পরিচালিত *[[জাগো]]* চলচ্চিত্রের মাধ্যমে তার বড় পর্দায় অভিষেক হয়। কয়েক বছর বিরতির পর ২০১৩ সালে চলচ্চিত্র পরিচালক সাফি উদ্দিন সাফি পরিচালিত পূর্ণদৈর্ঘ্য প্রেম কাহিনী চলচ্চিত্রে খলচরিত্রে অভিনয় করেন। চলচ্চিত্র পরিচালক ও সমালোচক মতিন রহমান ছবিতে তার "কানে লাগে" সংলাপ এবং "একক নাট্য অভিব্যক্তি প্রকাশের" প্রশংসা করেন। ছবিটি ব্যবসায়িক দিক থেকেও সফল হয়। এরপর তিনি চলচ্চিত্রে মনোনিবেশ করেন। সে বছর *ভালোবাসা জিন্দাবাদ* চলচ্চিত্রে অভিনয় করেন। এতে তার বিপরীতে কাজ করেন আইরিন সুলতানা।

### ২০১৪-বর্তমান: সমালোচনামূলক প্রশংসা
২০১৪ সালে ইফতেখার চৌধুরীর অগ্নি ছবিতে তিনি একজন বক্সিং খেলোয়াড় ও পেশাদার খুনী ড্রাগন চরিত্রে অভিনয় করেন। একই বছর শাহাদাত হোসেন লিটনের মন বোঝেনা, মুহাম্মদ মোস্তফা কামাল রাজ পরিচালিত *[[তারকাঁটা (চলচ্চিত্র)|তারকাঁটা]] ছবিতে অভিনয় করেন যা নিয়ে দর্শক ও সমালোচকদের মধ্যে মিশ্র প্রতিক্রিয়া দেখা যায় এবং ভালো ব্যবসা করতে পারে না।* আশিকুর রহমান পরিচালিত *[[কিস্তিমাত (চলচ্চিত্র)|কিস্তিমাত]]* চলচ্চিত্রে অভিনয় করেন। যা ব্যবসায়িক দিক থেকে বেশ ভালো সাফল্য পায়। ২০১৫ সালে শিহাব শাহীন পরিচালিত ছুঁয়ে দিলে মন ও ওয়ার্নিং চলচ্চিত্রে কাজ করেন। ছুঁয়ে দিলে মন চলচ্চিত্র দর্শকদের ব্যাপক সাড়া পায় ও এই চলচ্চিত্রের জন্য মেরিল-প্রথম আলো পুরস্কার-এ শ্রেষ্ঠ চলচ্চিত্র অভিনয়শিল্পী (পুরুষ) বিভাগে তারকা জরিপ পুরস্কার অর্জন করেন ও সমালোচক পুরস্কারের জন্য মনোনীত হন। পাশাপাশি তিনটি বিজ্ঞাপনের মডেল হয়ে কাজ করেন। মিস্টার কুকিজের বিজ্ঞাপনে তার সাথে কাজ করেন নুসরাত ফারিয়া মাজহার, যমুনা গ্রুপের বিজ্ঞাপনে নাদিয়া নদী ও প্রাণ আপের বিজ্ঞাপনে পরীমনি।

২০১৬ সালে তিনি আশিকুর রহমান পরিচালিত অ্যাকশনধর্মী*[[মুসাফির (চলচ্চিত্র)|মুসাফির]]* এ অভিনয় করেন যার জন্য তিনি মেরিল-প্রথম আলো পুরস্কার-এ শ্রেষ্ঠ চলচ্চিত্র অভিনয়শিল্পী এর পুরস্কার পান। অনন্য মামুন পরিচালিত নাট্যধর্মী *[[অস্তিত্ব (চলচ্চিত্র)|অস্তিত্ব]]* চলচ্চিত্রে অভিনয় করেন। যা ব্যাপক সাড়া ফেলে এবং দর্শক ও সমালোচকদের কাছে ইতিবাচক প্রতিক্রিয়া পায়। ওই বছরের শেষ দিকে মুক্তি পায় জাকির হোসেন রাজু পরিচালিত বাংলাদেশ-ভারত যৌথ প্রযোজনার *[[নিয়তি (চলচ্চিত্র)|নিয়তি]]*। এতে তার বিপরীতে অভিনয় করেন জলি। ২০১৭ সালের শুরুর দিকে মুক্তি পায় জাকির হোসেন রাজু পরিচালিত পথ-রোমাঞ্চকর রোম্যান্টিক *[[প্রেমী ও প্রেমী]]* এবং শামিম আহমেদ রনি পরিচালিত কমেডিধর্মী *ধ্যাততেরিকি*। এবং এই ছবিতে শুভর অভিনয় ইতিবাচক সাড়া ফেলে এবং সমালোচকদের কাছেও বহুল প্রশংসিত হয় ।অক্টোবরে মুক্তি পায় দীপংকর দীপন পরিচালিত পুলিশ অ্যাকশন থ্রিলার *[[ঢাকা অ্যাটাক]]*। এতে তাকে ঢাকা মহানগর পুলিশের বোমা নিস্ক্রিয়করণ দলের প্রধান আবিদ রহমান চরিত্রে দেখা যায়। এই ছবিটি বাংলাদেশে ব্যাপক সাড়া ফেলে এবং আন্তজার্তিকভাবে বাংলাদেশের সবচেয়ে বেশি আয় করা ছবি হয়।এছাড়াও মুক্তির অপেক্ষায় আছে মৃত্যপুরী।এছাড়াও এরপর মুক্তি পায় আরিফিন শুভর আহা রে ছবিটি।এই ছবিটি থেকে দর্শকদের কাছ থেকে বেশি ইতিবাচক সাড়া পাওয়া যায় এবং আরিফিন শুভর অভিনয় প্রশংসিত হয়। এই ছবিতে তার বিপরীতে ছিলেন ঋতুপর্ণা সেনগুপ্ত।এছাড়াও বছরের শেষদিকে মুক্তি পায় রাজনৈতিক থ্রিলার সাপলুডু। যা দর্শকদের মধ্যে ব্যাপক সাড়া ফেলতে সক্ষম হয়। এছাড়াও তার আসন্ন সিনেমাগুলি হলো মিশন এক্সট্রিম ও মিশন এক্সট্রিম ২।

জাতীয় চলচ্চিত্র পুরস্কার প্রাপ্ত এই চিত্রনায়ক বাংলাদেশের জাতির পিতা বঙ্গবন্ধু শেখ মুজিবুর রহমানের জীবনীনির্ভর ‘মুজিব: একটি জাতির রূপকার’ সিনেমার কেন্দ্রীয় মুজিব চরিত্রে অভিনয় করেছেন। এটাই ঢাকাই সিনেমার ইতিহাসে সবচেয়ে বড় বাজেটের সিনেমা।

## ব্যক্তিগত জীবন
আরিফিন শুভ ২০১৫ সালে ৬ ফেব্রুয়ারি অর্পিতা সমাদ্দারকে বিয়ে করেন। অর্পিতা সমাদ্দার পেশায় একজন ফ্যাশন ডিজাইনার এবং ঢাকায় একটি বহুজাতিক কোম্পানিতে কাজ করেন । ২০২৪ সালের ২০শে জুলাই দম্পতি আনুষ্ঠানিকভাবে বিচ্ছেদ হন।

## চলচ্চিত্রের তালিকা

#### চাবি

### অপ্রকাশিত ও বাদ পড়া চলচ্চিত্র

## টেলিভিশন
* হ্যাঁ/না (২০০৭)
* জিরো
* ইজ ইকুয়াল টু
* শেষের কবিতার পরের কবিতা 
* সিরিয়াস একটা কথা আছে 
* চিরকুমার সংঘ 
* ওয়েটিং রুম 
* মাই ভ্যালেন্টাইন 
* শিশিরের শব্দ
* কাগজের ঘর 
* শাস্তি 
* বিশেষ দ্রষ্টব্য 
* চিরকুমার সংঘ দ্বিতীয় সংস্করণ 
* মহল্লার পাগলামী
* নায়িকা নূপুর 
* ডাঙ্গুলী
* রূপনগরের কইন্যা 
* টক শো
* বুলেট খান 
* বড়দের বিবাহ শাস্ত্র 
* অপেক্ষা 
* আমি শুধু মেয়েটিকে চিঠি দিতে চেয়েছিলাম 
* এক প্রেম দুই গল্প 
* সো কল্ড ভালোবাসা 
* আছে নাকি নাই
* ভালোবাসি তাই
* মেঘলা অভিমান 
* ভাষা ও ভালোবাসা 
* আই লাভ ইউ, মি টু
* অনেক বৃষ্টি ঝোড়া 
* নামে ভারী জমিদারী 
* যৌথ সুর
* এক্সিবিশন 
* রোড টু সাকসেস 
* দ্যা ফটোগ্রাফ- এখনো ভালোবাসি 
* আমি হয়তো মানুষ নই 
* নির্বাচিত দুঃখ কষ্ট 
* উইল ইউ ম্যারি মি 
* নীল ফুল 
* অবশেষে নাটকে পরিণত 
* ভূলোমনে ভালোবাসা 
* ভালোবাসার অনুসঙ্গ
* ওভার কনফিডেন্স 
* প্রশ্নবোধক 
* ফিরছি বিরতির পর 
* আমারে দেবোনা ভুলিতে
* ভালোবাসি তাই ভালোবেসে যাই 
* তবুও ভালোবাসি 
* শ্বাস 
* রং বদলে যায়
* বাক বাকুম পায়রা 
* গুডবাই আমেরিকা 
* অনাকাঙ্ক্ষিত 
* কি কথা তাহার সাথে 
* দরজা বন্ধ জানালাটা খোলা 
* শেষের বিকেল
* মেঘ জুড়ে ঝোল ছিল 
* লীলাবতী 
* ট্যুরিস্ট 
* ভালোবাসা তোমার জন্য 
* এবার ধরা দাও
* চন্দ্রমুখী 
* আকাশনীলা
* কুয়াশার চাদর
* যান্ত্রিক ভালোবাসা 
* ব্লু 
* ইলিউশন 
* বিবর্ণ ভালোবাসা 
* ক্লোজ চ্যাপ্টার 
* রান
* নিকেষ 
* মিয়া বিবি
* তুমি, আমি, সে
* বাসবো ভালো
* অবশেষে 
* অপেক্ষা 
* যত স্বপ্ন ছিল
* অন্য চোখে ভালোবাসা 
* বিগ বাজেট
* একজন ফিল্মমেকার ও এক আঁটি লালশাক 
* চলমান ছবি 
* সেই তো ফিরে এলে
* ঝগড়া 
* নেইল কাটার
* *[[উনিশ ২০ (চলচ্চিত্র)|উনিশ ২০]]* - চরকির ওয়েব চলচ্চিত্র - (২০২৩) - নাহিদ হাসান অপু

## ওয়েব সিরিজ

## পুরস্কার এবং মনোনয়ন

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার অভিনয়শিল্পী
বিষয়শ্রেণী:বাংলাদেশী কণ্ঠাভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী